APCS พุ่งกระฉูดกว่า 20% หลังคว้างานก่อสร้างโรงไฟฟ้าขยะอุตฯ มูลค่า 195 ลบ.
APCS พุ่งกระฉูดกว่า 20% ราคาสูงสุดในรอบ 4 เดือน หลังคว้างานก่อสร้างโรงไฟฟ้าขยะอุตฯในจ.สระแก้ว ขนาด 9.9MW มูลค่า 195 ลบ. ล่าสุด ณ เวลา 10.36 น. ราคาอยู่ที่ 5.45 บาท บวก 0.91 บาท หรือ 20.04% สูงสุดที่ 5.90 บาท ต่ำสุดที่ 4.94 บาท มูลค่าซื้อขายที่ 32.46 ล้านบาท
20 ธ.ค. 2559

ผู้สื่อข่าวรายงานว่า ราคาหุ้นบริษัท เอเซีย พรีซิชั่น จำกัด (มหาชน) หรือ APCS ณ เวลา 10.36 น. ราคาอยู่ที่ 5.45 บาท บวก 0.91 บาท หรือ 20.04% สูงสุดที่ 5.90 บาท ต่ำสุดที่ 4.94 บาท มูลค่าซื้อขายที่ 32.46 ล้านบาท

นายอภิชาติ การุณกรสกุล กรรมการผู้อำนวยการ APCS เปิดเผยว่า บริษัท เอทู เทคโนโลยี จำกัด ซึ่งเป็นบริษัทย่อยของบริษัท (ถือหุ้นสัดส่วนร้อยละ 100) ได้ลงนามรับจ้างก่อสร้างโรงไฟฟ้าเชื้อเพลิงขยะอุตสาหกรรม ขนาด 9.9 เมกะวัตต์ มูลค่าโครงการ 195 ล้านบาท (ยังไม่รวมภาษีมูลค่าเพิ่ม) เมื่อวันที่ 22 พ.ย.59 โดยบริษัท กรีน เพาเวอร์ เอ็นเนอร์จี จำกัด เป็นผู้ว่าจ้าง
โดยงานก่อสร้างโรงไฟฟ้าเชื้อเพลิงขยะอุตสาหกรรม ขนาด 9.9 เมกะวัตต์ ณ สถานที่ก่อสร้าง เลขที่ 199 หมู่ที่ 7 บ้านหนองผูกเต่า ตำบลศาลาลำดวน อำเภอเมืองสระแก้ว จังหวัดสระแก้ว โดยมีแบบรูปงานสถาปัตยกรรม งานวิศวกรรมโครงสร้างและวิศวกรรมโยธาเป็นไปตามที่ผู้ว่าจ้างกำหนดในสัญญา ที่มีระยะเวลาการก่อสร้าง 15 เดือน โดยเงื่อนไขการจ่ายเงิน แบ่งเป็น 30% ของมูลค่างาน สำหรับเงินมัดจำล่วงหน้าเพื่อการเริ่มงาน และ 70% ของมูลค่างาน ตามความก้าวหน้ารายเดือน